**CAIET DE SARCINI**

pentru achizitia serviciilor de realizare si gazduire a unei pagini web

(WEB-SITE: **www.rneinvest.ro**)

Cod CPV: 72413000-8 Servicii de proiectare de site-uri WWW (World Wide Web)

Cod CPV: 72415000-2: Servicii de gazduire pentru operarea de site-uri WWW

**Caietul de sarcini** pentru elaborarea si prezentarea ofertei, constituie ansamblul cerintelor minime si obligatorii care trebuie respectate astfel incat sa fie elaborata propunerea tehnica si oferta financiara corespunzator cu necesitatile autoritatii contractante.

**Cerintele impuse** in prezentul caiet de sarcini vor fi considerate ca fiind **minimale**.

**Date despre autoritatea contractanta:**

**Autoritatea Contractanta:** Agentia pentru Dezvoltare Regionala Nord-Est (ADR Nord-Est)

**Adresa:** Piatra Neamt, Str. Lt. Draghescu, nr. 9, Jud. Neamt

**Telefon:** 0233/218071

**Fax:** 0233/218072

**E-mail:** adrnordest@adrnordest.ro

**Responsabil proiect:** Sandu Lucian, Expert Birou Dezvoltarea Afacerilor

**DEFINITII**

In sensul prezentului caiet de sarcini termenii si expresiile de mai jos au urmatoarele semnificatii:

* **prestator** - persoana juridica publica sau privata cu care Agentia pentru Dezvoltare Regionala Nord-Est incheie un contract de servicii servicii de realizare a unei pagini web (WEB-SITE: www.rneinvest.ro);
* **servicii prestate** - obligatiile contractuale pe care si le asuma prestatorul in vederea realizarii obiectivelor proiectului.
1. **SCURTA DESCRIERE**

Agentia pentru Dezvoltare Regionala Nord-Est desfasoara activitati ce vizeaza: implementarea de programe cu finantare europeana, dezvoltarea de parteneriate cu administratiile publice locale, mediul socio-cultural si economic zonal, planificarea si programarea regionala, dezvoltarea resurselor umane precum si dezvoltarea de proiecte proprii.

Scopul principal urmarit in dezvoltarea acestui site web este promovarea ADR Nord-Est ca organizatie recunoscuta international ca lider pentru dezvoltarea sectorului privat al Regiunii Nord-Est.

Website-ul trebuie sa devina un instrument de informare si promovare complex capabil sa stocheze un volum mare de informatii utile pentru mediul de afaceri, capabil sa asigure filtrarea, vizualizarea si arhivarea acestor date.

Site-ul si va fi utilizat pentru:

* promovarea Regiunii Nord-Est ca zona cu oportunitati de dezvoltare si potential de crestere economica la nivel regional, national si international;
* prezentarea potentialului si promovarea Regiunii Nord-Est ca mediu favorabil pentru atragerea de investitii straine;
* dezvoltarea unui set de metode, instrumente si practici utile pentru imbunatatirea atractivitatii Regiunii Nord-Est;
* realizarea unei platforme comune dedicate sprijinirii mediului de afaceri - promotor al inovarii si dezvoltarii durabile a Regiunii Nord-Est;
* crearea unui reper comprehensiv in identificarea de informatii utile in scopul dezvoltarii sau initerii unei afaceri;
* promovarea ADR Nord-Est ca interlocutor principal in domeniul competitivitatii si dezvoltarii mediului de afaceri;

Web-site-ul va fi realizat modular si ergonomic, pentru a permite utilizatorilor o navigare rapida, comoda si intuitiva. Dispunerea elementelor si modul de acces vor fi gandite pentru a facilita o utilizare frecventa si indelungata.

Site-ul va putea fi accesat la adresa **www.rneinvest.ro** si va fi accesibil prin intermediul browserelor web. Domeniul de gazduire a website-ului „www.rneinvest.ro” este in proprietatea Autoritatii Contractante.

1. **OBIECTUL ACHIZITIEI PUBLICE**

Incheierea unui contract de servicii de realizare, gazduire a unei pagini web (WEB-SITE: **www.rneinvest.ro**), in conditiile prevazute in prezentul caiet de sarcini si a respectarii prevederilor din specificatia tehnica ce face parte din prezentul caiet de sarcini.

1. **SPECIFICATII TEHNICE**

In realizarea website-ului urmatoarele specificatii tehnice **sunt prezentate ca un set de cerinte minime,** prestatorul fiind incurajat sa propuna si alte solutii ce au in vedere imbunatatirea website-ului.

Solutia propusa va fi personalizata conform cerintelor Autoritatii Contractante prezentate in prezentul document si anexele aferente. Nu vor fi acceptate solutii bazate pe platforme open-source.

Constructia site-ului va fi prevazuta cu optiunea **engleza/romana (cu deschiderea site-ului in limba engleza ca optiune principala).**

**III.1 Cerinte generale – website**

Site-ul va fi structurat pe urmatoarele sectiuni:

/**homepage** – cu principalele elemente vizibile: prezentare si descriere succinta a sectiunilor „Invest in North-East”, „Business Opportunities” si „Visit North-East”, date de contact ADR Nord-Est;

1. **Sectiunea „Invest in North-East” va cuprinde:**

/homepage – cu principalele elemente vizibile:

* slider cu imagini si scurta descriere „Key Sectors”
* slider cu imagini si scurta descriere „Success Stories”
* slider cu imagini si scurta descriere „Events & News”
* harta Regiunea Nord-Est (animatie cu localizarea Regiunii Nord-Est in Europa si Romania, care va cuprinde localizarea judetelor si principalelor orase, aeroporturi, drumuri de acces, cai feroviare). De asemenea harta va oferi posibilitatea accesarii fiecarui judet prin deschiderea unui meniu de cautare ce va contine judetele Bacau, Botosani, Iasi, Neamt, Suceava si Vaslui cu o scurta descriere si link catre un portal principal de informatii al judetului).
* sectiune multimedia
* date contact

Subsectiuni:

* 1. Why North-East
		+ general director message
		+ North-East Region presentation
		+ services offered
		+ people’s quotes / testimonials
		+ 6 reasons to invest in North-East
	2. Key Sectors
		+ ICT
		+ agro-food
		+ biotechnologies
		+ textiles
		+ wood processing and furniture
		+ tourism
	3. Propriety Search – Investment Proprieties Database
	4. Industrial parks
		+ industrial parks
		+ planned industrial developments
	5. News & Events
		+ news
		+ events
	6. Success Stories
	7. Resources/Publications
		+ Videos
		+ Documents
		+ Links
	8. Contact (sectiune ce va fi prezenta si in subsolul fiecarei pagini de continut)
1. **Sectiunea „Business Opportunities” va cuprinde:**

/**homepage** – cu principalele elemente vizibile:

* harta Regiunea Nord-Est – Suppliers Database (animatie cu localizarea Regiunii Nord-Est in Europa si Romania, care la final va cuprinde localizarea judetelor si principalelor orase, aeroporturi, drumuri de acces, cai feroviare - aceeasi cu cea de la sectiunea A - dar pe care vor fi localizate prin coordonate gps ofertele inregistrate; filtrarea se va putea face pe sectoare de activitate);
* slider cu imagini si scurta descriere „Success Stories”
* slider cu imagini si scurta descriere „Events & News”
* sectiune multimedia
* date contact

**Subsectiuni:**

* 1. Services offered
		+ Business Services
		+ RDI Cooperation
		+ EEN - Enterprise Europe Network
	2. Suppliers database
		+ company registration form
		+ sector database (prezentare si descriere succinta a principalelor sectoare economice, clustere si puncte tari)
	3. Success Stories
	4. News and Events
	5. Financial Support Programmes
	6. Resources/Publications
		+ Videos
		+ Documents
		+ Links
	7. Contact (sectiune ce va fi prezenta si in subsolul fiecarei pagini de continut)
1. **Sectiunea „Visit North-East” va cuprinde:**

 /**homepage** – cu principalele elemente vizibile:

* Explore North-East – (animatie cu localizarea Regiunii Nord-Est in Europa si Romania, care la final va cuprinde localizarea judetelor si principalelor orase, aeroporturi, drumuri de acces, cai feroviare) – aceeasi cu cea de la sectiunea A.
* slider cu imagini si scurta descriere „People's Stories”
* slider cu imagini si scurta descriere „Events & News”
	1. Tourism in North-East Region
	2. Why North-East
	3. Accessibility/Tourist Info
	4. Events
	5. Main tourism areas
	6. People's Stories
	7. Video and Image database
	8. Contact (sectiune ce va fi prezenta si in subsolul fiecarei pagini de continut)

Design-ul website-ului trebuie sa fie unul simplu, original si modern. Pentru toate paginile se va folosi un stil unitar, respectiv adaugarea unei noi pagini va diferi de celelalte doar prin informatia continuta (va avea cel putin acelasi stil de scriere, aceeasi asezare in pagina, aceeasi modalitate de umplere a spatiilor goale). Stilul de scriere trebuie sa respecte acelasi tip in toate paginile (titlurile cu un stil, capetele de tabel cu un stil, capetele de liste cu un stil, listele cu un stil, link-urile cu un stil etc.).

Oferta trebuie sa includa toate elementele necesare pentru realizarea unui site functional. De asemenea trebuie sa aiba in vedere toate licentele produselor software necesare functionalitatii site-ului.

Solutia trebuie sa cuprinda si un mecanism de back-up (cel putin saptamanal) al site-ului, impreuna cu bazele de date si serverul pentru bazele de date (daca este folosit un astfel de server), care sa poata fi folosit in caz de nevoie; back-up-ul trebuie sa poata fi facut atât automat, la anumite intervale prestabilite, cât si manual. Sistemul trebuie sa permita administrarea centralizata (inclusiv a bazelor de date).

Site-ul trebuie sa fie extensibil, compatibil pe diverse platforme hardware si software si modularizat si va avea capacitatea de a se adapta la diferite rezolutii si dispozitive (design responsive) pe care este afisat (PC-uri, laptopuri, tablete, smartphones etc), fara a suferi degradari majore.

Toata interfata site-ului va folosi tehnologii web, pentru afisare folosindu-se browserele uzuale (folosind tehnologii de afisare standard) si trebuie sa permita afisarea datelor pentru accesare folosind tehnologie mobila (telefoane mobile, tablete). Web site-ul trebuie optimizat astfel incât **sa fie afisat identic indiferent de navigatorul web folosit** (spre exemplu: Internet Explorer, Firefox, Opera, Chrome, Safari, etc.).

Atât interfata cu utilizatorii cât si interfata de administrare trebuie sa fie web oriented fara instalarea unor softuri aditionale pe statiile de lucru. Se va evita in constructia site-ului, folosirea unor tehnologii sau programe care trebuie descarcate si instalate de utilizator pentru functionarea corecta.

Se vor respecta toate recomandarile de realizare ale unui site impuse de motoarele de cautare (cum ar fi: Google, Yahoo, Bing, etc) si se va realiza o buna optimizare astfel incat sa apara cat mai bine cotat in rezultatele pe care acestea le dau interogarilor specifice cuvintelor–cheie din site (stabilite impreuna cu Autoritatea Contractanta).

Website-ul va pune la dispozitie un motor de cautare in informatiile publicate in cadrul site-ului. Motorul de cautare va fi prezent permanent in toate paginile site-ului. Cautarea se va face si in informatiile arhivate. Nu se va face trimitere pe alte site-uri.

Solutia propusa va oferi:

* facilitatea de tiparire si export in format PDF (Portable Document Format) a informatiilor relevante din pagina de continut (inclusiv inregistrari din bazele de date), cu previzualizarea informatiilor ce vor fi imprimate;
* posibilitatea de a distribui informatiile prezentate pe website in retele sociale sau e-mail.

Pentru a avea acces la toate sectiunile site-ului, utilizatorii trebuie sa detina un cont valid (ce va fi creat in cadrul site-ului). In cazul in care acestia nu detin un cont sau nu doresc sa se autentifice, vor avea acces la majoritatea informatiilor, dar nu vor putea introduce informatii in bazele de date. Solutia propusa va oferi posibilitatea de vizualizare, filtrare si export a bazei de date cu utilizatorii inregistrati.

Utilizatorilor care detin un cont activ le va fi oferita functia de creeare a unei liste personalizate eterogene a paginilor favorite din website (inclusiv a inregistrarilor din bazele de date).

Site-ul va trebui sa contina un modul de contorizare a vizitatorilor. Acest modul va fi implementat in cadrul site-ului in vederea observarii modului in care este accesata pagina web. Acest modul va permite gazdelor sa observe popularitatea site-ului si evolutia acestuia. Modulul va trebui sa fie activ in permanenta, dar sa ofere posibilitatea gazdelor de a alege afisarea sau neafisarea acestuia in orice moment.

Prestatorul va asigura servicii de securizare a serverului gazda, a aplicatiei, a conturilor si a bazelor de date.

Se va evita publicarea adreselor de e-mail in liste care ar permite scanarea automata, in bloc, a acestora, in vederea evitarii folosirii lor in email-uri spam.

Informatiile din site sunt supervizate, validate sau dupa caz actualizate de catre un administrator. Accesul in contul de administrator se face printr-o aplicatie de content management, securizata prin intermediul serverului pe care se face gazduirea.

Solutia software de content management prin care sa poata fi administrat site-ul atât ca structura a meniurilor cât si in ce priveste informatia din continut, va trebui sa asigure obligatoriu optiunile de:

• adaugare, stergere, modificare meniu si sub-meniuri;

• adaugare, stergere, modificare informatie din continut;

• adaugare, stergere, inlocuire componente multimedia.

Prestatorul **are obligatia de a asigura instruirea personalului desemnat de Autoritatea Contractanta privind modalitatea de actualizare si publicare a informatiilor pe site**, astfel incât acesta sa poata realiza actualizarea site-ului fara dificultati dupa perioada de incheiere a contractului.

La expirarea contractului, pentru actualizarea site-ului nu trebuie sa fie necesar ca Autoritatea Contractanta sa cumpere echipamente si/sau licente software.

Site-ul ce va fi realizat trebuie sa functioneze in proportie de 100% iar oferta sa oglindeasca toate costurile realizarii unui site „la cheie”, personalizat din punct de vedere al dezvoltarii.

In realizarea website-ului se vor folosi elementele de identitate vizuala pusa la dispozitie de Autoritatea Contractanta privind:

* Agentia pentru Dezvoltare Regionala Nord-Est
* marca si logo „Invest in North-East”
* Enterprise Europe Network

Solutia propusa va trebui sa aiba urmatoarele caracteristici:

* sa suporte minim 10 tipuri de utilizatori de tip administrator in gestionarea continutului, cu drepturi specifice de administrare (din care 1 administrator general);
* paginile site-ului internet trebuie sa se incarce intr-un timp mai mic de 5 secunde;
* sa asigure suport pentru furnizarea de fluxuri audio si video si capacitatea de a suporta perioade lungi de trafic intens;
* numarul mediu de utilizatori concurenti sa fie de cel putin 200;
* capacitatea de a raspunde intr-un timp rezonabil unui numar de cel putin 5000 de utilizatori unici intr-o luna.

**III.2 Detalii specifice:**

1. **Sectiunea A3. „Propriety Search – Investment Proprieties Database”**

Scopul sectiunii este crearea unei baze de date ce va contine informatii actualizate privind terenuri, proprietati si structuri economice disponibile in regiune.

Baza de date va trebui sa asigure capacitatea de a raspunde intr-un timp rezonabil unui numar de cel putin 50 de utilizatori concurenti.

Structura bazei de date si informatiile continute in aceasta sectiune vor fi disponibile conform tabelului din **Anexa 1**.

1. **Sectiunea B3. „Sector database”**

Bazele de date din sectorul de specialitate reprezinta un instrument eficient pentru cautarea de parteneri si furnizori in Regiunea Nord-Est, prin caracteristicile sectorului, domeniul de activitate, tehnologii cheie si locatii, precum si prin utilizarea de cautare text complet.

Solutia propusa va trebui sa asigure capacitatea de a raspunde intr-un timp rezonabil unui numar de cel putin 200 de utilizatori concurenti.

Structura bazei de date si informatiile continute in aceasta sectiune vor fi disponibile conform tabelului din **Anexa 2**.

**III.3 Servicii de mentenanta si actualizare a informatiilor**

Prestatorul va lua in calcul in elaborarea ofertei tehnice si financiare ca va trebui sa asigure site-ului un serviciu de gazduire/administrare/actualizare, pâna la finalizarea contractului, respectând minimum urmatoarele cerinte:

* pentru asigurarea mentenantei, Prestatorul trebuie sa opereze la o capacitate care sa permita remedierea erorilor de cod descoperite ulterior predarii site-ului in termen de 1 zi lucratoare, de la anuntarea problemei ivite, de catre achizitor;
* prestatorul si va trebui sa asigure suport prin e-mail si telefonic reprezentantilor Autoritatii Contractante pana la finalizarea contractului;
* in cazul unor sesizari care presupun un timp mai indelungat de raspuns, la propunerea Prestatorului, se va stabili un termen, cu acordul Autoritatii Contractante;
* prestatorul va trebui sa asigure suport tehnic pentru identificarea naturii disfunctionalitatilor semnalate si sa declanseze prompt procedurile specifice de remediere;
* prestatorul va asigura restabilirea site-ului in cazul unor atacuri informatice sau defectiuni ale serverului gazda;
* in cazul unui acces neautorizat care se soldeaza cu modificarea continutului site-ului, acesta va fi refacut de prestator folosind datele salvate;
* nu va fi permis accesul persoanelor neautorizate pe serverul care gazduieste site-ul.

Pe durata derularii contractului prestatorul va avea obligatia de actualizare/modificare/completare a structurii website-ului, in conformitate cu solicitarile Autoritatii Contractante ( VEZI cerintele etapei 4 - pagina 8 si 9 din caietul de sarcini).

1. **ETAPE SI DURATA DE REALIZARE**

**Etapa 1** – **Elaborarea continutului informativ si a design-ului, machetarea paginii web**

Se vor realiza cel putin 3 variante /concepte diferite (nu se accepta ca variante de realizare diferite schimbarea de fonturi sau culori sau solutii conceptuale similare) pentru site-ul web (pagina principala si 2 pagini de continut) cu respectarea tuturor cerintelor, care vor face obiectul unei prezentari la sediul Autoritatii Contractante, in care se va justifica si argumenta solutia si tehnologia aleasa in cazul fiecarei variante. Cu aceasta ocazie va avea loc o consultare intre reprezentantii desemnati de autoritatea contractanta si prestator, ocazie cu care se va stabili structura finala si aspecte care tin de functionalitatea tehnica si de designul final dorit.

In realizarea a cel putin uneia din cele 3 variante propuse ale website-ului sa va folosi tehnica „parallax scrolling” in care imaginile din prim plan se intrepatrund cu cele din fundal oferind o experienta atractiva si dinamica.

Dupa prezentarea si predarea variantelor de catre prestator (minim 3), Autoritatea Contractanta va decide asupra unei variante finale pentru pagina web, care va face obiectul unei receptii intermediare.

Prestatorul are obligatia de a realiza si in format electronic macheta/conceptul aprobat de catre Autoritatea Contractanta in versiune demonstrativa, unde vor fi prezentate detalii privind functionalitatea solutiei propuse.

Dupa finalizarea acestei etape se va incheia un proces verbal de receptie intermediara, ocazie cu care Prestatorul va preda Autoritatii Contractante macheta finala agreata a website-ului, in format fizic si electronic (pe CD/DVD).

**Etapa 2** – **Realizare efectiva, postare online si testare pagina web**

Se va realiza in urma receptiei intermediare de la Etapa 1, cu incadrarea in durata stabilita de executie in conformitate cu contractul de servicii incheiat.

Pe parcursul acestei etape prestatorul va contacta reprezentantii Autoritatii Contractante pentru a clarifica orice aspecte aparute in realizarea website-ului si va face toate demersurile pentru a evita orice intârziere in executia contractului care nu este din vina Autoritatii Contractante.

Gazduirea site-ului va fi asigurata de prestator gratuit pâna la finalizarea contractului de servicii.

La finalizarea acestei etape prestatorul va redacta si va preda Autoritatii Contractante un raport privind instalarea, testarea si darea in folosinta a site-ului si va notifica in scris Autoritatea Contractanta cu privire la finalizarea Etapei 2 - realizare efectiva, postare online si testare pagina web. In urma acestui pas prestatorul va intocmi un proces verbal de dare in folosinta. Cu aceasta ocazie va fi predat in format electronic si un back-up complet al website-ului.

**Etapa 3** – **Servicii de gazduire**

Prestatorul are obligatia de a asigura servicii de gazduire pâna la finalizarea contractului de servicii (31.12.2016).

**La sfarsitul contractului in cazul in care va mai dori gazduirea site-ului la prestator Autoritatea Contractanta va renegocia termenii colaborarii si in cazul in care se va ajunge la un consens va incheia un nou contract de prestari servicii in acest sens.**

**Etapa 4** – **Servicii de modificare/actualizare/completare format website**

Aceste servicii vor include eventuale actualizari si/sau modificari, completari ale formatului paginii web.

Numarul de ore ce va fi alocat in cadrul contractului pentru actualizarea, modificarea si completarea formatului website-ului este de 40 de ore. Eventualele solicitari de modificare format website pot sa intervina in decursul etapei 2 sau etapei 3.

Orice solicitare pentru astfel de servicii trebuie facuta in scris de catre Autoritatea Contractanta, stabilind un termen agreat impreuna cu prestatorul (prestatorul trebuind sa justifice in scris termenul necesar pentru operarea actualizarilor, modificarilor, completarilor). La fiecare solicitare, dupa finalizarea serviciilor, va fi incheiat un proces verbal de receptie unde va fi specificat exact numarul de ore alocat.

Dupa finalizarea contractului de servicii utilizatorii sistemului de administrare trebuie sa poata actualiza site-ul fara sa detina cunostinte de specialitate (ce de exemplu: cunostinte de programare HTML, XHTML, CSS, JavaScript sau orice alte cunostinte de programare sau web design).

Dupa finalizarea acestei etape se va incheia un proces verbal de receptie finala, ocazie cu care Prestatorul va preda Autoritatii Contractante un back-up complet al site-ului, cu toata informatia adunata (inclusiv baze de date).

**Durata contractului**

Durata contractului de servicii va fi de la semnarea contractului pana la 31.12.2016, dupa cum urmeaza:

**Etapa 1** - elaborarea continutului informativ si a design-ului, machetarea paginii web – maxim 2 luni de la semnarea contractului( prima plata se va efectua in prima jumatate a lunii ianuarie 2016);

**Etapa 2** – realizare efectiva, postare online si testare pagina web - maxim 4 luni de la finalizarea etapei 1;

**Etapa 3** – servicii de gazduire pana la 31.12.2016.

**Etapa 4**- servicii de modificare format website oricand pe parcursul etapei 2 sau 3.

**Mod de plata**: OP in maxim 30 zile de la finalizarea etapei 2 si 3. Se are in vedere comentariul referitor la plata de la etapa 1. Cele 40 de ore destinate potentialelor actualizari/modificari si completari ale formatului website-ului se factureaza ca etapa diferita, factura/facturile aferente fiind platite cu OP in termen de maxim 30 zile.

Atentie ! Toate drepturile de utilizare si/sau copyright asupra elementelor terte, a pozelor si a elementelor grafice utilizate in realizarea produsului finit vor reveni Autoritatii Contractante.

1. **MODUL DE PREZENTARE A OFERTEI TEHNICO-FINANCIARE si DOCUMENTELOR DE CALIFICARE**

Prin propunerea depusa, prestatorul are obligatia de a face dovada conformitatii serviciilor care urmeaza a fi livrate cu cerintele – specificatiile prevazute in Caietul de sarcini.

**A. Propunerea tehnica** va cuprinde:

- un comentariu detaliat, al specificatiilor continute in Caietul de sarcini, prin care sa se demonstreze corespondenta serviciilor prezentate in propunere, cu specificatiile respective;

- o lista cu functionalitatile si tehnologiile (inclusiv pentru partea de design) necesare realizarii website-ului si a bazelor de date, conform cerintelor din caietul de sarcini impreuna cu justificarea solutiilor alese. Se va prezenta minim o varianta de solutie( pagina principala+2 pagini de continut) si se va justifica solutia si tehnologia propusa.

**B. Propunerea financiara** va fi exprimata in lei fara TVA ( maxim 2 zecimale).

Formular financiar:

|  |  |  |  |
| --- | --- | --- | --- |
| Etapa | Perioada de realizare ( zile, luni, etc) | Rezultat/livrabil | Pret, lei fara TVA |
| **Etapa 1**elaborarea continutului informativ, a design-ului si machetarea |  | * cele 3 variante/ concepte propuse in format fizic
* macheta finala agreata a website-ului, in format fizic si electronic
 |  |
| **Etapa 2**realizare efectiva, postare online si testare pagina web |  | * raport privind instalarea, testarea si darea in folosinta a website-ului
* back-up complet al website-ului, in format electronic
 |  |
| **Etapa 3**servicii de gazduire |  | * back-up complet al website-ului, in format electronic
 |  |
| **Etapa 4** servicii de actualizare/modificare format website | 40 ore | * proces verbal cu modificarile facute si justificarea numarului de ore alocate
 | Se va preciza pret (lei, fara TVA)/ora |
| Pret total, lei, fara TVA: pret etapa 1+ pret etapa 2+ pret etapa 3 + pret 40 ore |  |

Propunerea financiara va avea un caracter ferm si obligatoriu din punct de vedere al continutului pe toata perioada de valabilitate a contractului.

**C. Documente de calificare**:

- Prezentarea certificatului constatator emis de Oficiul Registrului Comertului de pe lânga Tribunalul Teritorial, din care sa rezulte domeniul de activitate principal/ secundar, codurile CAEN aferente acestora, care trebuie sa corespunda obiectului contractului. Informatiile cuprinse în acest document vor fi reale /actuale la data limita de depunere a ofertelor;

- Lista principalelor prestari de servicii din ultimii 3 ani si prezentarea a cel putin un certificat/document emis/contrasemnat de o autoritate sau de catre clientul privat beneficiar din care sa rezulte ca ofertantul a prestat cel putin un contract similar. Servicii similare implica functiile specifice care indica capacitatea de a dezvolta in mod creativ un site, pe specificul activitatii solicitate de diferitii clienti, nu impunerea unor module predefinite, care sunt doar utilizate si nu pot fi programate in continuare.

- Declaratie privind conflictul de interese.

**D. Criteriu de atribuire: oferta cea mai avantajoasa din punct de vedere economic.**

a) 40% pret

b) 60% caracteristici tehnice oferite suplimentar fata de cerintele caietului de sarcini

**Algoritm de calcul:**

a) Pentru oferta cu cel mai scăzut preţ se acordă punctajul maxim alocat factorului de evaluare.

Pentru celelalte oferte punctajul se acordă astfel:

P1(n) = Preţ(min) / Preţ(n) x 40

Unde,

P1(n) = Punctajul ofertei pentru factorul de evaluare

Preţ(min) = Preţul cel mai mic ofertat în cadrul procedurii de atribuire;

Preţ(n) = Preţul ofertat de operatorul economic pentru care se calculează punctajul.

b) Caracteristici tehnice (solutii/functionalitati utile in realizarea website-ului si a bazelor de date, astfel incat sa corespunda scopului urmarit) oferite suplimentar fata de cerintele caietului de sarcini:

Pentru cele mai multe caracteristici tehnice ofertate suplimentar fata de cerintele minime

incluse in cadrul specificatiilor tehnice se acordă punctajul maxim alocat factorului de evaluare.

Pentru un numar inferior de caracteristici tehnice suplimentare ofertate punctajul se acordă proporţional, astfel:

P2(n) = CS(n) / CS(max) x 60 puncte

Unde,

P2(n) = punctajul ofertei pentru factorul de evaluare „CS”;

CS(n) = numarul de caracteristici tehnice suplimentar ofertate de către operatorul economic pentru care se calculează punctajul;

CS(max) = cel mai mare numar de caracteristici tehnice ofertate suplimentar in cadrul procedurii.

Pentru ofertarea la nivelul caracteristicilor minime incluse in caietul de sarcini punctajul va fi 0.

Punctaj final: P1(n)+ P2(n)

**Notă:**

I. Caracteristicile tehnice oferite suplimentar in raport cu cerintele Caietului de sarcini trebuie indicate distinct in oferta tehnica.

II. Solicitam ofertantilor sa includa in aceasta sectiune a ofertei lor solutii/ functionalitati utile in realizarea website-ului si a bazelor de date, astfel incat sa corespunda scopului urmarit .

III. ATENTIE : NU VOR FI LUATE IN CONSIDERARE acele caracteristici deja specificate in caietul de sarcini (sectiunile III.1, III.2 si III.3) si care sunt indicate de ofertant sub alta denumire, sau acele caracteristici care nu influenteaza in mod pozitiv (plus valoare).

DECLARAȚIE PRIVIND CONFLICTUL DE INTERESE

Subsemnatul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentant împuternicit al \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(denumirea și datele de identificare ale operatorului economic)

 a) declar pe propria răspundere, sub sancţiunea excluderii procedurale şi sub sancţiunile aplicate faptei de fals în acte publice, că nu mă aflu în situaţiile prevăzute la art. 69^1din Ordonanţa de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări şi completări ulterioare.

 În sensul celor de mai sus, depun anexat prezentei declarații Certificat constatator eliberat de Ministerul Justiției - Oficiul Registrului Comerțului, **sau echivalent**, din care să rezulte că nu avem acționari persoane care sunt soț/soție, rudă sau afin până la gradul al patrulea inclusiv sau care se află în relații comerciale cu: **Vasile Asandei**-Director General, nascut 13.12.1963, com.Cracaoani, jud Neamt, **Elena Nane**- Director economic, nascuta 20.02.1955, com Raucesti, jud.Neamt, **Gabriela Macoveiu**- Director Comunicare, Cooperare si Dezvoltarea Afacerilor, nascut 26.06.1965, Piatra Neamt, jud. Neamt.

Subsemnatul declar că informaţiile furnizate sunt complete şi corecte în fiecare detaliu şi înţeleg că autoritatea contractantă are dreptul de a solicita, în scopul verificării şi confirmării declaraţiilor, orice documente doveditoare de care dispun.

Totodată, declar că am luat la cunoştinţă de prevederile privind falsul in declaratii din Codul penal.

Semnătura ofertantului sau a reprezentantului ofertantului .....................................................

Numele şi prenumele semnatarului .....................................................

Capacitate de semnătură .....................................................

Data

*Operator Economic*

*..........................*

*(denumirea)*

***DECLARAȚIE***

***PRIVIND LISTA PRINCIPALELOR PRESTARI DE SERVICII ÎN ULTIMII 3 ANI***

*Subsemnatul, reprezentant împuternicit al ........................................................... (denumirea/numele și sediul/adresa candidatului/ofertantului), declar pe propria răspundere, sub sancțiunile aplicabile faptei de fals în acte publice, că datele prezentate în tabelul anexat sunt reale.*

*Subsemnatul declar că informațiile furnizate sunt complete și corecte în fiecare detaliu și înteleg că autoritatea contractantă are dreptul de a solicita, în scopul verificării și confirmării declarațiilor, situațiilor și documentelor care insoțesc oferta, orice informații suplimentare în scopul verificării datelor din prezenta declarație.*

*Informațiile furnizate cu privire la identitatea clienților/beneficiarilor și valorile contractelor,* ***sunt strict confidențiale****, ele fiind destinate exclusiv evaluării de către autoritatea contractantă a experienței similare a operatorului economic, în raport cu principalele prestari de servicii realizate în ultimii 3 ani. Autoritatea contractantă nu este indreptățită să le divulge către nicio persoană indiferent de scop și nici nu poate folosi aceste informații în alte scopuri, sub sancțiunea prevăzută de legislația în vigoare.*

|  |  |  |  |  |  |  |  |
| --- | --- | --- | --- | --- | --- | --- | --- |
| *Nr. crt.* | *Obiect contract* | *Codul CPV* | *Denumirea/nume beneficiar**/client**Adresa* | *Calitatea prestatorrului\*)*  | *Prețul**contractului sau acordului-cadru**(fără TVA)* | *Procent îndeplinit de prestator (%)* | *Perioada derulare contract/**acord-cadru \*\*)* |
| *1* |  |  |  |  |  |  |  |
| *2* |  |  |  |  |  |  |  |
| *3* |  |  |  |  |  |  |  |
| *4* |  |  |  |  |  |  |  |
| *5* |  |  |  |  |  |  |  |

*Semnătura ofertantului sau a reprezentantului ofertantului .....................................................*

*Numele şi prenumele semnatarului ....................................................*

*Capacitate de semnătură ....................................................*

*Data ...................................................*

CONTRACT DE SERVICII

nr. …………………………………

 În temeiul <LLNK 12006 34180 301 0 46>Ordonanţei de urgenta a Guvernului nr. 34/2006 privind atribuirea contractelor de achiziţie publica, a contractelor de concesiune de lucrări publice şi a contractelor de concesiune de servicii, s-a încheiat prezentul contract de servicii,

 1. Părţi contractante

**Agenţia pentru Dezvoltare Regională Nord-Est**, cu sediul în Piatra Neamţ, Str. Lt. Drăghescu, Nr. 9, Cod 610125, Judeţul Neamţ, telefon/fax 0233.218.071/ 0233.218.072, cod fiscal 11616139, cont BRD Piatra-Neamţ RO97BRDE280SV08989202800, reprezentată prin Vasile Asandei – Director General, în calitate de achizitor, pe de o parte,

 şi

**S.C. …………..,** cu sediul în …………., str…………., judet …………, telefon /fax:……….. , număr de înmatriculare …………, cod fiscal …………., cont ………., deschis la Banca ……….., reprezentată prin ………., în calitate de prestator, pe de alta parte.

 2. Definiţii

 2.1. - În prezentul contract următorii termeni vor fi interpretati astfel:

 a. contract - prezentul contract şi toate anexele sale;

 b. achizitor şi prestator - părţile contractante, asa cum sunt acestea numite în prezentul contract;

 c. preţul contractului - preţul plătibil prestatorului de către achizitor, în baza contractului, pentru îndeplinirea integrala şi corespunzătoare a tuturor obligaţiilor asumate prin contract;

 d. servicii - activităţile a căror prestare face obiectul contractului;

 e. produse - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza în legatura cu serviciile prestate conform contractului;

 f. forta majoră - un eveniment mai presus de controlul părţilor, care nu se datorează greselii sau vinei acestora, care nu putea fi prevăzut la momentul încheierii contractului şi care face imposibila executarea şi, respectiv, îndeplinirea contractului; sunt considerate asemenea evenimente: razboaie, revoluţii, incendii, inundatii sau orice alte catastrofe naturale, restrictii apărute ca urmare a unei carantine, embargou, enumerarea nefiind exhaustiva, ci enuntiativa. Nu este considerata forta majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

 g. zi - zi calendaristică; an - 365 de zile.

 Clauze obligatorii

 3. Obiectul principal al contractului

 3.1. - Prestatorul se obliga sa realizeze pe domeniul web [www.rneinvest.com](http://www.rneinvest.com), website-ul avand caracteristicile in conformitate cu caietul de sarcini si propunerea tehnica, precum si servicii de gazduire si actualizare ale acestuia.

 3.2. - Achizitorul se obliga sa plătească preţul convenit în prezentul contract pentru serviciile prestate.

 4. Preţul contractului

 4.1. - Preţul convenit pentru îndeplinirea clauzei 3.1, plătibil prestatorului de către achizitor, este de………

 4.2. – Plata se va face in termen de …………… de la emiterea de catre prestator a facturii / facturilor fiscale si procesului/proceselor verbal/e de receptie .

 5. Durata contractului

 5.1. - Durata prezentului contract este de la …………….., pana la 31.12.2016.

 6. Documentele contractului

 6.1. - Documentele contractului sunt:

 - caietul de sarcini;

- propunerea tehnică şi propunerea financiară ;

- procesele verbale de receptie;

- acte aditionale.

 7. Obligaţiile principale ale prestatorului

 7.1. - Prestatorul se obliga sa presteze serviciile la standardele şi performanţele prezentate în propunerea tehnica.

 7.2. - Prestatorul se obliga sa despăgubească achizitorul impotriva oricăror:

 i) reclamaţii şi acţiuni în justiţie, ce rezulta din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatura cu produsele achiziţionate; şi

 ii) daune-interese, costuri, taxe şi cheltuieli de orice natura, aferente, cu excepţia situaţiei în care o astfel de încălcare rezulta din respectarea solicitarii achizitorului.

 8. Obligaţiile principale ale achizitorului

 8.1. - Achizitorul se obliga sa plătească preţul către prestator în termen de ………………. de la emiterea facturii de către acesta.

 8.2. - Dacă achizitorul nu onorează facturile în termen de 14 zile de la expirarea perioadei prevăzute convenite, prestatorul are dreptul de a sista prestarea serviciilor şi de a beneficia de reactualizarea sumei de plata la nivelul corespunzător zilei de efectuare a plăţii. Imediat ce achizitorul onorează factura, prestatorul va relua prestarea serviciilor în cel mai scurt timp posibil.

 9. Sancţiuni pentru neîndeplinirea culpabilă a obligaţiilor

 9.1. - În cazul în care, din vina sa exclusiva, prestatorul nu reuşeşte sa-şi execute obligaţiile asumate prin contract, atunci achizitorul are dreptul de a deduce din preţul contractului, ca penalităţi, o suma echivalentă cu o cotă procentuală de 0,1% din preţul serviciilor neefectuate pentru fiecare zi de întârziere.

 9.2. - În cazul în care achizitorul nu onorează facturile în termen de 14 de zile de la expirarea perioadei convenite, atunci acesta are obligaţia de a plati ca penalităţi o suma echivalenta cu o cota procentuală de 0,1% din plata neefectuata pentru fiecare zi de întârziere.

 9.3. - Nerespectarea obligaţiilor asumate prin prezentul contract de către una dintre părţi, în mod culpabil şi repetat, da dreptul partii lezate de a considera contractul de drept reziliat şi de a pretinde plata de daune-interese.

 9.4. - Achizitorul isi rezerva dreptul de a renunţa oricând la contract, printr-o notificare scrisă, adresată prestatorului, fără nicio compensaţie, dacă acesta din urma da faliment, cu condiţia ca aceasta anulare sa nu prejudicieze sau sa afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită pana la data denunţării unilaterale a contractului.

 Clauze specifice

 10. Alte responsabilităţi ale prestatorului

 10.1. - (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnica.

 (2) Prestatorul se obliga sa supravegheze prestarea serviciilor, sa asigure resursele umane, materialele, instalaţiile, echipamentele şi orice alte asemenea, fie de natura provizorie, fie definitiva, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

 11. Alte responsabilităţi ale achizitorului

 11.1. - Achizitorul se obliga sa pună la dispoziţia prestatorului orice facilităţi şi/sau informaţii pe care acesta le-a cerut în propunerea tehnica şi pe care le considera necesare îndeplinirii contractului.

 12. Recepţie şi verificări

 12.1. - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnica.

 12.2. - Verificările vor fi efectuate de reprezentanţii achizitorului împuterniciţi pentru acest scop.

 13. Începere, finalizare, întârzieri, sistare

 13.1. - (1) Prestatorul are obligaţia de a presta serviciile în perioada stabilita de comun acord cu achizitorul.

 (2) În cazul în care prestatorul suferă întârzieri şi/sau suporta costuri suplimentare, datorate în exclusivitate achizitorului, părţile vor stabili de comun acord:

 a) prelungirea perioadei de prestare a serviciului; şi

 b) totalul cheltuielilor aferente, dacă este cazul, care se vor adauga la preţul contractului.

 13.2. - (1) Serviciile prestate în baza contractului sau, dacă este cazul, oricare faza a acestora prevăzută a fi terminată într-o perioada stabilită în graficul de prestare trebuie finalizate în termenul convenit de părţi, termen care se calculează de la data începerii prestării serviciilor.

 (2) În cazul în care:

 i) orice motive de întârziere, ce nu se datorează prestatorului; sau

 ii) alte circumstanţe neobisnuite, susceptibile de a surveni altfel decât prin încălcarea contractului de către prestator, indreptatesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

 13.3. - Dacă pe parcursul îndeplinirii contractului prestatorul nu respecta graficul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional.

 13.4. - În afară cazului în care achizitorul este de acord cu o prelungire a termenului de execuţie, orice întârziere în îndeplinirea contractului da dreptul achizitorului de a solicita penalităţi prestatorului.

 14. Amendamente

 14.1. - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezeaza interesele comerciale legitime ale acestora şi care nu au putut fi prevăzute la data încheierii contractului.

 15. Cesiunea

 15.1. - Prestatorul are obligaţia de a nu transfera total sau parţial obligaţiile sale asumate prin contract, fără sa obţină, în prealabil, acordul scris al achizitorului.

 16. Forta majoră

 16.1. - Forta majoră este constatată de o autoritate competenta.

 16.2. - Forta majoră exonereaza părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

 16.3. - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor pana la apariţia acesteia.

 16.4. - Partea contractantă care invoca forta majoră are obligaţia de a notifica celeilalte părţi, imediat şi în mod complet, producerea acesteia şi sa ia orice măsuri care îi stau la dispoziţie în vederea limitării consecinţelor.

 16.5. - Dacă forta majoră acţionează sau se estimeaza ca va acţiona o perioada mai mare de 6 luni, fiecare parte va avea dreptul sa notifice celeilalte părţi încetarea de plin drept a prezentului contract, fără ca vreuna dintre părţi sa poată pretindă celeilalte daune-interese.

 17. Soluţionarea litigiilor

 17.1. - Achizitorul şi prestatorul vor depune toate eforturile pentru a rezolva pe cale amiabila, prin tratative directe, orice neînţelegere sau disputa care se poate ivi între ei în cadrul sau în legatura cu îndeplinirea contractului.

 17.2. - Dacă, după 15 zile de la începerea acestor tratative, achizitorul şi prestatorul nu reuşesc sa rezolve în mod amiabil o divergenta contractuală, fiecare poate solicita ca disputa sa se soluţioneze de către instanţa judecătoreasca din Piatra Neamt.

 18. Limba care guvernează contractul

 18.1. - Limba care guvernează contractul este limba romana.

 19. Comunicări

 19.1. - (1) Orice comunicare dintre părţi, referitoare la îndeplinirea prezentului contract, trebuie sa fie transmisă în scris.

 (2) Orice document scris trebuie înregistrat atât în momentul transmiterii, cat şi în momentul primirii.

 19.2. - Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.

 20. Legea aplicabilă contractului

 20.1. - Contractul va fi interpretat conform legilor din România.

 Părţile au înţeles sa încheie astăzi, ……………., prezentul contract în doua exemplare, câte unul pentru fiecare parte.

 Achizitor, Prestator,

Agenţia pentru Dezvoltare Regională Nord-Est S.C ………………… S.R.L.

Vasile Asandei,

Director General

Iulian Mitrofan,

Consilier Juridic